उस्मान तारिक

उस्मान तारिक (जन्म: ७ जून १९९५) हा एक पाकिस्तानी क्रिकेट खेळाडू आहे, जो उजव्या हाताने ऑफ स्पिन गोलंदाजी करतो.

 देशांतर्गत आणि फ्रँचायझी कारकीर्द 
डिसेंबर २०२३ मध्ये, तारिकला २०२४ च्या पाकिस्तान सुपर लीगमध्ये खेळाडूंच्या ड्राफ्टनंतर क्वेटा ग्लॅडिएटर्सने निवडले.

सप्टेंबर २०२५ मध्ये,  २०२५ कॅरिबियन प्रीमियर लीगमध्ये तारिक ट्रिनबागो नाईट रायडर्सकडून खेळला. त्याने त्याच्या संघाला विजेतेपद मिळवून देण्यास मदत केली आणि २० बळींसह तो सर्वाधिक बळी मिळवणाऱ्या गोलंदाजांचं यादीत फक्त इम्रान ताहिर नंतर दुसऱ्या क्रमांकावर राहिला, ताहिरने १२ सामने खेळून २३ गडी बाद केले तर तारिकने फक्त १० सामने खेळला

 खेळण्याची शैली 
तारिक हा एक ऑफ-स्पिनर आहे. याचा रन-अप आणि कॅरम-बॉल अश्विन सारखा असल्याचे समजले जाते..

पीएसएल २०२४ आणि २०२५ दोन्हीमध्ये त्याच्यावर गोलंदाजी करताना चेंडू फेकतो म्हणून आरोप झाले. त्याच्या म्हणण्याप्रमाणे तो बेसबॉल सारखा चेंडू फेकतो कारण त्याला "दोन कोपर" आहेत. पाकिस्तानमधील झालेल्या वैद्यकीय चाचणीत त्याला निर्दोष ठरवले गेले. मे २०२५ मध्ये, तो लाहोर येथे पाकिस्तान क्रिकेट बोर्ड (पीसीबी) च्या बायोमेकॅनिक्स लॅब मूल्यांकनात उत्तीर्ण झाला आणि त्याला गोलंदाजी करण्याची परवानगी मिळाली.

वर्ग:पाकिस्तानचे पुरूष क्रिकेट खेळाडू
वर्ग:पाकिस्तानचे टी२० पुरुष क्रिकेट खेळाडू
वर्ग:इ.स. १९९५ मधील जन्म
वर्ग:पुरुष चरित्रलेख